rejauldu/bengali-wikipedia huggingface dataset:
thumb|বধিরবান্ধব অনুসংলাপের মার্কিন ইংরেজি পরিভাষা "ক্লোজড ক্যাপশনস"-এর (Closed Captions) আদ্যক্ষর-প্রতীক "CC" |alt=The logo "CC" in a round white square, framed black বধিরবান্ধব অনুসংলাপ বা আরও ব্যাপক অর্থে শ্রুতি-প্রতিবন্ধীবান্ধব অনুসংলাপ বলতে সেসব অনুসংলাপকে বোঝায়, যেগুলি বিশেষভাবে বধির বা শ্রুতি-প্রতিবন্ধী ব্যক্তিদের জন্য রচনা করা হয়। অনুসংলাপ বলতে টেলিভিশন, ভিডিও পর্দা বা অন্য কোনও দৃশ্য পর্দায় কোনও সম্প্রচারিত অনুষ্ঠানে শুনতে পাওয়া সংলাপগুলির পর্দায় প্রদর্শিত ও পাঠ্য লিখিত রূপকে বোঝায়, যা সংলাপগুলিকে অক্ষরে অক্ষরে অনুসরণ করতে পারে কিংবা সম্পাদিত হতে পারে। এছাড়া সংলাপহীন গুরুত্বপূর্ণ ধ্বনির (যেমন বিশেষ আবহধ্বনি, সঙ্গীত, ইত্যাদি) বর্ণনাও এতে অন্তর্ভুক্ত থাকতে পারে (যেমন "দীর্ঘশ্বাস", "হুহু বাতাস বইছে", "গান বাজছে", "মেঘের গর্জন", "দরজার ক্যাঁচক্যাঁচ", ইত্যাদি)।  উত্তর আমেরিকাতে (বিশেষ করে মার্কিন যুক্তরাষ্ট্র ও কানাডাতে) বধিরবান্ধব অনুসংলাপকে ক্যাপশনস () বলে। ব্রিটিশ ইংরেজিতে বধিরবান্ধব ও শ্রুতি-প্রতিবন্ধীবান্ধব অনুসংলাপকে সাবটাইটেলস ফর দ্য ডেফ অর হার্ড অভ হিয়ারিং (, সংক্ষেপে SDH) বলা হয়। যদি ব্যবহারকারীর দ্বারা ইচ্ছামত খোলা-বন্ধ নির্বাচনের উপায় থাকে, তাহলে এগুলিকে উত্তর আমেরিকান ইংরেজিতে "ক্লোজড ক্যাপশনস" (, সংক্ষেপে CC) বলে, অর্থাৎ এগুলি শুরুতে বন্ধ থাকলেও পরবর্তীতে সক্রিয় করা সম্ভব। তবে সর্বদাই সক্রিয় বা খোলা থাকলে (এবং খোলা-বন্ধ করার নির্বাচন করার উপায় না থাকলে) এগুলিকে "ওপেন ক্যাপশনস" বলা হয়। এইচটিএমএল ৫-এর সংজ্ঞানুযায়ী ক্যাপশনস বলতে কেবল শ্রুতি-প্রতিবন্ধীদের জন্যই নয়, বরং যে কোনও কারণে শ্রাব্যধ্বনি অনুপস্থিত থাকলে বা পরিস্কারভাবে শ্রাব্য না হলে (যেমন শব্দরুদ্ধ বা "মিউট" করা থাকলে) সেটির প্রদর্শিত ও পাঠ্য লিখিত রূপকে বোঝায়।  তথ্যসূত্র  বিষয়শ্রেণী:অনুসংলাপ বিষয়শ্রেণী:বধিরতা বিষয়শ্রেণী:সহায়ক প্রযুক্তি বিষয়শ্রেণী:টেলিভিশন বিষয়শ্রেণী:হাই-ডেফিনিশন টেলিভিশন বিষয়শ্রেণী:প্রতিলিপিকরণ (ভাষাবিজ্ঞান) বিষয়শ্রেণী:টেলিভিশন পরিভাষা
আবদুল মজিদ মল্লিক বাংলাদেশের বরগুনা জেলার রাজনীতিবিদ ও আইনজীবী যিনি তৎকালীন বরগুনা-৩ আসনের সংসদ সদস্য ছিলেন।   প্রাথমিক জীবন  আবদুল মজিদ মল্লিক বরগুনা জেলায় জন্মগ্রহণ করেন।   রাজনৈতিক জীবন  আবদুল মজিদ মল্লিক আইনজীবী ও বরগুনা জেলা বিএনপির উপদেষ্টা। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন বরগুনা-৩ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বরগুনা জেলার রাজনীতিবিদ বিষয়শ্রেণী:বরগুনা জেলার আইনজীবী বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:বরিশাল বিভাগের শিক্ষায়তনিক বিষয়শ্রেণী:আমতলী উপজেলার ব্যক্তি
আগোরাফোবিয়া হলো একধরনের উদ্বেগজনিত ব্যাধি, যা এমন পরিস্থিতিতে উদ্বেগের দ্বারা চিহ্নিত যেখানে ব্যক্তি তার পরিবেশকে অনিরাপদ মনে করে এবং সেখান থেকে পালানোর উপায় নেই। এসব পরিস্থিতির মধ্যে থাকতে পারে গণপরিবহন, শপিং সেন্টার, ভিড় বা সারি, অথবা একা বাড়ির বাইরে থাকা। এসব অবস্থায় আতঙ্ক আক্রমণ হতে পারে। আক্রান্তরা সাধারণত এসব পরিস্থিতি এড়াতে যথাসাধ্য চেষ্টা করে। মারাত্মক ক্ষেত্রে, তারা সম্পূর্ণরূপে বাড়ি থেকে বের হতে অক্ষম হয়ে পড়ে।  আগোরাফোবিয়া সাধারণত জেনেটিক এবং পরিবেশগত কারণের সম্মিলনে ঘটে। এটি পরিবারে চলতে পারে, এবং কোনো চাপজনিত বা আঘাতজনিত ঘটনা (যেমন পিতামাতার মৃত্যু বা আক্রমণের শিকার হওয়া) প্ররোচক হতে পারে। DSM-5 অনুযায়ী, আগোরাফোবিয়াকে ফোবিয়ার একটি ধরন হিসেবে শ্রেণিবদ্ধ করা হয়েছে, যার মধ্যে নির্দিষ্ট ফোবিয়া এবং সামাজিক ফোবিয়াও অন্তর্ভুক্ত। অনুরূপ উপসর্গ উৎপন্ন করতে পারে এমন অন্যান্য অবস্থার মধ্যে আছে বিচ্ছিন্নতা উদ্বেগ, পর-আঘাতজনিত মানসিক ব্যাধি, এবং প্রধান বিষণ্নতা ব্যাধি।  চিকিৎসা ছাড়া আগোরাফোবিয়া সাধারণত সেরে ওঠে না। চিকিৎসায় সাধারণত জ্ঞানগত আচরণগত থেরাপি (CBT) ব্যবহৃত হয়। CBT প্রায় অর্ধেক রোগীর ক্ষেত্রে সফল ফল দেয়। কিছু ক্ষেত্রে, আগোরাফোবিয়া আক্রান্ত ব্যক্তিরা বেনজোডায়াজেপিন এবং অ্যান্টিসাইকোটিক ওষুধ ব্যবহার করে থাকেন। আগোরাফোবিয়া প্রায় ১.৭% প্রাপ্তবয়স্ককে প্রভাবিত করে। মহিলারা পুরুষদের তুলনায় প্রায় দ্বিগুণ বেশি আক্রান্ত হন। শিশুদের মধ্যে এটি বিরল, তবে সাধারণত কৈশোর বা প্রাপ্তবয়স্ক জীবনের শুরুতে শুরু হয় এবং ৬৫ বছর বা তার পর বেশি দেখা যায়।
thumb|300px|ড্যান্সিং ম্যান, সিডনি, অস্ট্রেলিয়া, আগস্ট ১৫, ১৯৪৫ ড্যান্সিং ম্যান হল দ্বিতীয় বিশ্বযুদ্ধের পর অস্ট্রেলিয়ার রাস্তা থেকে ধারণ করা একটি ঐতিহাসিক আলোকচিত্র বা ভিডিওচিত্রের নাম। ১৯৪৫ সালের ১৫ই আগস্ট দ্বিতীয় বিশ্বযুদ্ধ শেষে অস্ট্রেলিয়ার সিডনিতে মানুষ যুদ্ধ জয় উদ্‌যাপন করার জন্য রাস্তায় নেমে আসে। এসময় একজন প্রতিবেদক একজন আনন্দিত ব্যক্তির কাছ থেকে তার অনুভূতি জানতে চাচ্ছিলেন; লোকটি নাচার সময় তিনি অস্ট্রেলীয় সংস্করণের নিউজরিল মুভিটোন সংবাদের মোসন পিকচার ফিল্মে ধরা পরেন। দৃশ্যটি বিশ্বব্যাপী জনপ্রিয়তা পায় এবং এটি অস্ট্রেলীয় সংস্কৃতিতে অন্যন্য স্থান দখল করে আছে। একই সাথে এই আলোকচিত্রকে অস্ট্রেলিয়া ও বিভিন্ন দেশে যুদ্ধজয়ের প্রতীকি ছবি হিসেবে মনে করা হয়।   পরিচিত  ড্যান্সিং ম্যানের পরিচিতি নিয়ে অনেক বিতর্ক রয়েছে। ফ্রাঙ্ক ম্যাকঅ্যালারি নামে একজন অবসরপ্রাপ্ত ব্যরিস্টার দাবী করেন ১৯৪৫ সালের ১৫ই আগস্ট সিডনির এলিজাবেথ সড়কের ব্যক্তিটি তিনি নিজে। রাণীর পরামর্শক চেস্টার পোর্টার ও সাবেক ক্ষতিপূরণ আদালতের বিচারক ব্যারি এগান উভয়ই ব্যক্তিটিকে ম্যাকঅ্যালারি বলে নিশ্চিত করেন।Macy, Richard. "Who is the dancing man?." Sydney Morning Herald, 8 December 2004 অস্ট্রেলীয় সেভেন টেলিভেশন নেটওয়ার্ক হয়ার আর দে নাউ নামে একটি অনুষ্ঠানের মাধ্যমে রহস্য সমাধানের চেষ্টা করেছিল। টেলিভিশন নেটওয়ার্ক একজন ফরেনসিক বিশেষজ্ঞ ভাড়া করেছিল যিনি ছবিটি বিশ্লেষণ করে বলেন ছবির ব্যক্তিটি ম্যাকঅ্যালারি হওয়ার সম্ভাবনাই বেশি।  অস্ট্রেলীয় রয়াল মিন্ট ২০০৫ সালের একটি এক ডলারের মুদ্রায় বিষয়টিকে স্বরণীয় করে রাখতে আর্ন হিল নামে একজনকে চিত্রাইত করেন। মি. হিল বরেন, ক্যামেরা যখন আমার দিকে ঘরল তখন, আমি একটু লাফ দিয়েছিলাম। মুদ্রাটির নকশা করেন ওজেসি পেইত্রানিক, মুদ্রাটিতে কোন নাম লেখা হয় নি।  ফিল্ম ওয়ার্ল্ড পিটি লি. এর রেবেকা কেনান বলেন নৃত্যরত লোকটি সম্ভবত প্যাট্রিক ব্ল্যাকআল। ব্ল্যাকআল দাবী করেন, তিনিই হলেন মূল ড্যান্সিং ম্যান ও তিনি সংবিধিবদ্ধ ঘোষণাপত্রে স্বাক্ষরও করেছেন।   আরো দেখুন   ভি-জে ডে ইন টাইমস স্কয়ার - ১৪ আগস্ট, ১৯৪৫ সালে নিউ ইয়র্ক শহরের টাইমস স্কয়ার থেকে ধারণ করা একটি আলোকচিত্র।   পদটীকা    তথ্যসূত্র   "Dancing man still got the moves." St George Leagues Club, Leagues Club Journal. 25 July 2005  Macy, Richard. "Who is the dancing man?." Sydney Morning Herald, 8 December 2004  Stephens, Tony. "Famous pirouette of peace stepping up to a war dance" Sydney Morning Herald, 10 August 1995  Movietone clip with teacher's notes on australianscreen online  বিষয়শ্রেণী:দ্বিতীয় বিশ্বযুদ্ধের আলোকচিত্র বিষয়শ্রেণী:অস্ট্রেলিয়ার আলোকচিত্র বিষয়শ্রেণী:১৯৪৫-এর সৃষ্টিকর্ম বিষয়শ্রেণী:সাদাকালো আলোকচিত্র বিষয়শ্রেণী:অস্ট্রেলীয় সংস্কৃতি বিষয়শ্রেণী:অশনাক্ত ব্যক্তি বিষয়শ্রেণী:দ্বিতীয় বিশ্বযুদ্ধের পরবর্তী পরিস্থিতি বিষয়শ্রেণী:নির্দিষ্ট আলোকচিত্রের বিষয়ের জন্য উল্লেখযোগ্য ব্যক্তি
যশ ভারতী পুরস্কার হলো ভারতের উত্তর প্রদেশ সরকার কর্তৃক ১৯৯৪ সাল থেকে প্রদত্ত সর্বোচ্চ পুরস্কার। সাহিত্য, সমাজকর্ম, চিকিৎসা, চলচ্চিত্র, বিজ্ঞান, সাংবাদিকতা, হস্তশিল্প, সংস্কৃতি, শিক্ষা, সঙ্গীত, নাটক, ক্রীড়া, শিল্প এবং জ্যোতিষশাস্ত্রে উল্লেখযোগ্য অবদানের স্বীকৃতি স্বরূপ এ পুরস্কার প্রদান করা হয়।   পুরস্কারপ্রাপ্তদের তালিকা    ১৯৯৪   প্রদীপ মেহতা: সাহিত্য  অমিতাভ বচ্চন: অভিনয়  জয়া বচ্চন: অভিনয়  বলেশ্বর যাদব   ২০০৬   অভিষেক বচ্চন: অভিনয়  বিবেক রায়: ভারতীয় লেখক  বিজয় কুমার: সাংবাদিক   ২০০৭   উর্মিলেশ শঙ্খধর: সাহিত্য   ২০১৩   রাজেন্দ্র যাদব: সাহিত্য ও অন্যান্য   তথ্যসূত্র   বিষয়শ্রেণী:উত্তরপ্রদেশের বেসামরিক পুরস্কার ও সম্মাননা
চাচ্চু আমার চাচ্চু ২০১০ সালে মুক্তিপ্রাপ্ত পি এ কাজল পরিচালিত বাংলা ভাষার বাংলাদেশী নাট্য চলচ্চিত্র। এতে প্রধান ভূমিকায় অভিনয় করেন শাকিব খান, অপু বিশ্বাস, দীঘি, রাজ্জাক, সুচরিতা, মিজু আহমেদ ও রেহানা জলি।   পটভূমি    অভিনয়শিল্পী   শাকিব খান - রাফাত মালিক  অপু বিশ্বাস - বুবলি তালুকদার  প্রার্থনা ফারদিন দিঘী - তৃপ্তি  রাজ্জাক - রফিক মালিক  সুচরিতা - তৃপ্তির মা  মিজু আহমেদ - সুলতান শিকদার  রেহানা জলি - শাহানা  সুব্রত - ইন্সপেক্টর  বেগম মন্টু - আসাদের মা  আমির সিরাজী - জব্বার তালুকদার  সাউন্ডট্রাক   সাউন্ডট্র্যাকটির সুর করেছেন ইমন সাহা এবং শওকত আলী ইমনের সুর করা একটি গান, যাতে মোট ছয়টি গান রয়েছে। সাউন্ডট্র্যাকের অডিও অ্যালবামটি ৫ সেপ্টেম্বর ২০১০ এ প্রকাশিত হয়। সাবরিনা পড়শী চলচ্চিত্রের টাইটেল ট্র্যাক "তুমি আমার বন্ধু খেলার সাথী" দিয়ে তার প্লেব্যাকে আত্মপ্রকাশ করেছিলেন। এটি ২০০৯ সালে রেকর্ড করা হয়েছিল, এটি তার প্রথম স্টুডিও রেকর্ডিংও ছিল।   তথ্যসূত্র    বহিঃসংযোগ        বিষয়শ্রেণী:২০১০-এর চলচ্চিত্র বিষয়শ্রেণী:বাংলাদেশী চলচ্চিত্র
ওয়ার্ডপ্রেস.কম () অটোম্যাটেকি মালিকানাধীন এবং ওপেনসোর্স ওয়ার্ডপ্রেস সফ্টওয়্যার কর্তৃক পরিচালিত একটি ব্লগ ওয়েব হোস্টিং সেবা প্রদানকারী প্রতিষ্ঠান। এটি নিবন্ধিত ব্যবহারকারীদের ফ্রি ব্লগ হোস্টিং প্রদান করে থাকে এবং আর্থিক সমর্থন প্রদানের মধ্য দিয়ে হালনাগাদের মাধ্যমে "ভিআইপি" পরিষেবা এবং বিজ্ঞাপন সেবাও প্রদান করে থাকে।  এখন অধিকাংশ ওয়েবসাইট CMS দিয়ে তৈরি করা হয়। যার সিংহভাগ আছে ওয়ার্ডপ্রেসের দখলে। ওয়ার্ডপ্রেসের মার্কেট শেয়ার বর্তমানে ৬১%! ওয়ার্ডপ্রেসে ওয়েবসাইট তৈরির খরচটা তুলনামূলক কম। এবং user friendly environment. আপনি যখন ওয়ার্ডপ্রেস দিয়ে কোনো ওয়েবসাইট তৈরি করবেন, তখন আপনি শুধুই একজন ডিজাইনার। আর আপনি যদি কোনো থিম/প্লাগইনের কোথাও নিজের মতো PHP/JS দিয়ে কাস্টমাইজ করেন, তাহলে আপনি একজন ডেভেলপার।  ওয়ার্ডপ্রেস বর্তমানের সবচেয়ে জনপ্রিয় CMS (Content Management System).ম্যাট মুলেনওয়েগ ২০০৩ সালের ২৭শে মে এটি প্রাথমিকভাবে প্রকাশ করেন। জানুয়ারি ২০১২ পর্যন্ত ওয়ার্ডপ্রেস ৩.৪ সংস্করণ ৩ কোটিরও বেশিবার ডাউনলোড হয়েছিল । ওয়ার্ডপ্রেস হচ্ছে পিএইচপি এবং মাইএসকিউএল দ্বারা তৈরিকৃত ওপেন সোর্স ব্লগিং সফটওয়্যার। ওয়ার্ডপ্রেস এর মাধ্যমে প্রায় সব ধরনের ওয়েবসাইট তৈরি করা যায়। যার কারনে ওয়ার্ডপ্রেস দিনকে দিন অধিক জনপ্রিয় হয়ে উঠছে। ওয়ার্ডপ্রেস এর সাহায্যে ব্লগ সাইট থেকে শূরু করে ই-কমার্স সাইট বানানো বা তৈরি করা যায়। ওয়ার্ডপ্রেস পিএইচপি এবং মাইএসকিউএল দ্বারা তৈরিকৃত ওপেন সোর্স সফটওয়্যার হওয়ার ফলে যেকেউ ওয়ার্ডপ্রেস বিনামূল্যে ব্যবহার ও মোডিফাই করতে পারে। বর্তমানে বিশ্বের সকল ওয়েবসাইটের প্রায় ৪০ শতাংশ ওয়েবসাইট ওয়ার্ডপ্রেস ব্যবহার করে তৈরী!  ওয়ার্ডপ্রেস দিয়ে আপনার তৈরিকৃত সাটের জন্য সঠিক হোস্টিং সার্ভিস নিতে হবে, কারণ ভালোমানের হোস্টিং ছাড়া আপনার সাইটের লোডিং স্পিড অনেক স্লো হবে,তাই আপনার সাইটের ওপর ভিত্তি করে কি রকম রিসোর্স দরকার হবে সেই অনুযায়ি হোস্টিং নিতে হবে।  ওয়ার্ডপ্রেস সাইটের জন্য হোস্টিং প্রভাইডাররা বিভিন্ন রকমের হোস্টিং সার্ভিস দিয়ে থাকে। যার মধ্যে আপনাকে সঠিক হোস্টিং সার্ভিস এবং ভালো হোস্টিং প্রভাইডার যাচায় বাছায় করে নিতে হবে। ওয়ার্ডপ্রেস দিয়ে যে কোন ক্যাটাগরির ওয়েবসাইট বানানো যায়। ওয়ার্ডপ্রেস শুধুমাত্র বিজনেস ওয়েবসাইট কিংবা ব্লগ তৈরীতেই নয়, বরং ই-কমার্স সাইট তৈরীরও অন্যতম জনপ্রিয় মাধ্যম। বিশ্বের অনেক বড় বড় ই- কমার্স প্রতিষ্ঠান থেকে শুরু করে অনেক জায়েন্ট কোম্পানি তাদের ওয়েবসাইট ওয়ার্ডপ্রেস দিয়ে তৈরি করে ব্যবহার করছে।  এই ক্ষেত্রে ওয়েবসাইটের ভিন্নতার উপর নিরর্ভর করে হোস্টিং এর প্রয়োজন হয়। ওয়েবসাইট যদি বড় হয় তাহলে তার সেই অনুপাতে হোস্টিং সার্ভিস নিতে হবে,যাতে করে ওয়েবসাইটের লোডিং স্পিড ঠিক থাকে এবং ভিজিটর সহজেই ওয়েবসাইট ভিজিট করে তার তথ্য বা সেবা নিতে পারে।   তথ্যসূত্র    বহিঃসংযোগ        বিষয়শ্রেণী:২০০৫-এ প্রতিষ্ঠিত ইন্টারনেট সম্পত্তি বিষয়শ্রেণী:ব্লগ হোস্টিং সেবা বিষয়শ্রেণী:ইন্টারনেট সেবা সমর্থিত ওপেন আইডি বিষয়শ্রেণী:ওপেন সোর্স ক্লাউড অ্যাপ্লিকেশন বিষয়শ্রেণী:ব্লগ হোস্টিং পরিষেবা
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত নিউ হরাইজন্স-এ পুনর্নির্দেশ করা হল।  আফতাব (আলাপ) ১৬:৩২, ৮ ডিসেম্বর ২০১৮ (ইউটিসি) নিউ হোরাইজনস   – (অপসারণের প্রস্তাবনা দেখুনলগ দেখুন) () এই বিষয়ে একই পাতা আগেই তৈরী করা হয়েছিল, যা আমি ভূলবশত লক্ষ্য করিনি। ইসমাইল  (আলাপ) ১৬:২৮, ৮ ডিসেম্বর ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
শেষ অঙ্ক (Shesh Anko) একটি বাংলা রহস্য চলচ্চিত্র। এই ছবিটি হরিদাস ভট্টাচার্যের পরিচালনায় ১৯৬৩ সালে মুক্তি পায়। সংগীত পরিচালনা করেন পবিত্র মুখোপাধ্যায়। এই সিনেমার কণ্ঠশিল্পী ছিলেন হেমন্ত মুখোপাধ্যায় ও সন্ধ্যা মুখোপাধ্যায়।   কাহিনী  ছবির শুরুতে দেখা যায় সুধাংশুর বাড়িতে গোপনে এক ব্যক্তি প্রবেশ করে আলমারির কিছু জিনিস বেছে বেছে হাতিয়ে নেয়। এই রহস্যময় ব্যক্তির করঞ্জাক্ষ সমাদ্দার। সুধাংশুর বিবাহ ঠিক হয়েছে তার বাগদত্তা সোমার সাথে। তারা দেখা করতে থাকে নিয়মিত। পূর্বের স্ত্রী কল্পনা আত্মহত্যা করে মারা যাওয়ার পরে বিখ্যাত সম্পত্তিশালী ব্যক্তি স্যার হরপ্রসাদের মেয়ের সাথে তার বিবাহ হবে। বিবাহ বাসরে সুরেন উকিল হঠাৎ একটি মেয়েকে সাথে করে এনে জানান প্রথম স্ত্রী কল্পনা বেঁচে থাকতে দ্বিতীয় বিবাহ আইনত অসিদ্ধ। যদিও সুধাংশু দৃঢ়ভাবে অস্বীকার করে ও জানায় নতুন মেয়েটি জাল কল্পনা। কিন্তু সুধাংশুর ঘর থেকে একদম প্রথমে চুরি হওয়া কিছু গয়না, কল্পনা বলে দাবী করা মেয়েটির কাছে পাওয়া যায়। আদালতে সাক্ষ্য ও জেরায় সুরেন উকিল প্রমাণ করতে সক্ষম হন যে কল্পনা মারা গেছে এমন কোনো সুনির্দিষ্ট প্রমাণ সুধাংশুর হাতে নেই। তার পক্ষের ব্যারিস্টারও কোর্টে সুরেন উকিলের হাতে নাজেহাল হন। এমতাবস্থায় সুধাংশু মানসিকভাবে ভেঙ্গে পড়ে ও বুঝতে পারে তার বিরুদ্ধে কোনো ষড়যন্ত্র চলছে। এমনকি মৃতা কল্পনার দাদা দেবেন সেনকেও তার করে ডেকে পাঠানো হয়। তার বাগদত্তা সোমাকে বিশ্বাস করাতে সে সবকিছু খুলে বলতে চায়। তার অতীতে লুকিয়ে থাকা গুপ্ত রহস্য।   অভিনয়   কমল মিত্র - সুরেন উকিল  উত্তম কুমার - সুধাংশু  বিকাশ রায় - মিঃ সমাদ্দার  সাবিত্রী চট্টোপাধ্যায় - কল্পনা/ লতা  তরুণ কুমার - দেবেন সেন  পাহাড়ী সান্যাল - স্যার হরপ্রসাদ  শর্মিলা ঠাকুর - সোমা  উৎপল দত্ত - ব্যারিস্টার মিত্র  জীবেন বোস - মামাবাবু   তথ্যসূত্র   বহিঃসংযোগ    বিষয়শ্রেণী:রহস্য চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৬০-এর দশকের বাংলা ভাষার চলচ্চিত্র বিষয়শ্রেণী:ভারতীয় আদালতের চলচ্চিত্র বিষয়শ্রেণী:অন্য ভাষায় পুনর্নির্মিত বাংলা চলচ্চিত্র বিষয়শ্রেণী:১৯৬৩-এর চলচ্চিত্র বিষয়শ্রেণী:ভারতীয় রহস্য থ্রিলার চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র
মেনকা (, 'অতুলনীয়') হিন্দু সাহিত্যে একজন অপ্সরা।  কিংবদন্তি left|thumb|মেনকা কর্তৃক বিশ্বামিত্রকে তাদের কন্যা শকুন্তলাকে দেখানোর চিত্রকর্ম দেবতা ও অসুরদের দ্বারা সমুদ্রমন্থনের সময় মেনকার জন্ম হয়েছিল। তিনি দ্রুত একজন বুদ্ধিমত্তা ও সহজাত প্রতিভা সহ তিন জগতের সবচেয়ে মন্ত্রমুগ্ধ অপ্সরা (স্বর্গীয় জলদেবী) হয়ে ওঠেন, কিন্তু তিনি পরিবার চান।  বিশ্বামিত্র দেবতাদের ভয় দেখিয়েছিলেন এবং এমনকি অন্য স্বর্গ তৈরি করার চেষ্টা করেছিলেন - ইন্দ্র, তার ক্ষমতার দ্বারা ভীত, মেনকাকে স্বর্গ থেকে পৃথিবীতে পাঠিয়েছিলেন তাকে প্রলুব্ধ করতে এবং তার ধ্যান ভঙ্গ করতে। মেনকা বিশ্বামিত্রের সৌন্দর্য দেখে তার লালসা ও আবেগকে সফলভাবে উস্কে দিয়েছিলেন। তিনি বিশ্বামিত্রের ধ্যান ভঙ্গ করতে সফল হন। যাইহোক, তিনি তার সাথে অকৃত্রিম প্রেমে পড়েছিলেন এবং তাদের একটি শিশুর জন্ম হয়েছিল, যেটি পরে ঋষি কণ্বের আশ্রমে বেড়ে ওঠে এবং তাকে শকুন্তলা নামে ডাকা হয়। পরে, শকুন্তলা রাজা দুষ্মন্তের প্রেমে পড়েন এবং ভরত নামে একটি সন্তানের জন্ম দেন, যিনি হিন্দু ঐতিহ্য অনুসারে দেশের নাম দেন।  বিশ্বামিত্র যখন বুঝতে পারলেন যে তিনি ইন্দ্র দ্বারা প্রতারিত হয়েছেন, তখন তিনি ক্রুদ্ধ হলেন। কিন্তু তিনি কেবল মেনাকাকে তার থেকে চিরতরে বিচ্ছিন্ন হওয়ার জন্য অভিশাপ দিয়েছিলেন, কারণ তিনি তাকেও ভালোবাসতেন এবং জানতেন যে সে তার প্রতি সমস্ত বিকৃত উদ্দেশ্য হারিয়ে ফেলেছে।  মহাভারতের পলোমা পর্বে, সৌতি বলেছিলেন যে মেনাকার গন্ধর্ব বিশ্ববাসুর সাথে একটি কন্যা ছিল। সন্তানের জন্ম দিতে তিনি লজ্জিত ছিলেন, তাই তিনি তাকে ঋষি স্থুলকেশের আশ্রমের সামনে রেখে যান। ঋষি শিশুটিকে দত্তক নেন এবং তার নাম রাখেন প্রমদ্বারা, যিনি পরে ভৃগুর বংশধর রুরুকে বিয়ে করেন।Mahabharata, Pauloma Parva, Section VIII, PC Roy  তথ্যসূত্র   বহিঃসংযোগ   বিষয়শ্রেণী:রামায়ণের চরিত্র বিষয়শ্রেণী:অপ্সরা
বঙ্গীয় মুসলিম সাহিত্য সমিতি ১৯১১ সালে  কলকতায় অবস্থানরত মুসলমান ছাত্রদের গঠিত একটি সাহিত্য সংগঠন। এর প্রতিষ্ঠাতাদের অন্যতম ছিলেন ড. মুহম্মদ শহীদুল্লাহ, মুহম্মদ মোজাম্মেল হক, কাজী ইমদাদুল হক, মাওলানা আকরাম খাঁ, মৌলভী আবদুল করিম, কমরেড মুজফ্‌ফর আহমদ সহ আরো অনেকে। এই সমিতির পত্রিকা ছিল বঙ্গীয় মুসলিম সাহিত্য পত্রিকা। এই সমিতির অফিস ছিল কলকাতার ৩২ নং কলেজ স্ট্রিটে।   পটভূমি  কলকাতায় প্রতিষ্ঠিত বঙ্গীয় মুসলিম সাহিত্য সমিতির প্রথম সম্পাদক ডক্টর মুহম্মদ শহীদুল্লাহ এ সমিতি গঠনের পটভূমি সম্পর্কে তিনি বলেন:   ইতিহাস  বাঙালি মুসলমানের নিজস্ব সাহিত্য প্রতিষ্ঠান গঠনের উদ্দেশ্যেই ‘জাতীয় মঙ্গলে'র কবি ভোলার মোজাম্মেল হকের আহবানে ১৯১১ সনের ৪ মে কলকাতার ৯নং অ্যান্টনী বাগানে এই সমিতি গঠনের প্রস্তাব গৃহীত হয়। করিম বক্স ব্রাদ্রার দপ্তরীখানার মালিক মৌলভী আব্দুর রহমানের বাসভবনে ছিল সেই অ্যান্টনী বাগান। তৎকালীন স্কুলসমূহের পরিদর্শক মৌলভী আবদুল করিম বি.এ.-এর সভাপতিত্বে এক সভা অনুষ্ঠিত হয়। এতে আরো উপস্থিত ছিলেন মাওলানা মোহাম্মদ আকরম খাঁ, মাওলানা মনিরুজ্জামান ইসলামাবাদী, সাপ্তাহিক ‘দি মুসলমান'-এর সম্পাদক মৌলভী মুজিবুর রহমান, শেখ আব্দুর রহিম, মুনশী মোহাম্মদ রেয়াজউদ্দীন আহমদ, শান্তিপুরের কবি মোজাম্মেল হক, ‘কোহিনূর' সম্পাদক মোহাম্মদ রওশন আলী চৌধুরী প্রমুখ তৎকালীন বিশিষ্ট সাহিত্যিক-সাংবাদিকবৃন্দ। সভায় সর্বসম্মতিক্রমে ‘বঙ্গীয় মুসলমান সাহিত্য সমিতি' গঠিত হয় এবং মৌলভী আবদুল করিম ও মৌলভী মুহম্মদ শহীদুল্লাহকে নবগঠিত সমিতির যথাক্রমে প্রথম সভাপতি ও সম্পাদক নির্বাচন করা হয়।কলিকাতায় বঙ্গীয় মুসলমান সাহিত্য সমিতি স্থাপনের গোড়ার কথা, মোজাম্মেল হক, নজরুল একাডেমী পত্রিকা, ৩য় বর্ষ- ১ম সংখ্যা, গ্রীষ্ম-বর্ষা-শরৎ, ১৩৮০ পৃ. ৯৮-১০১ ১৮৯৯ সালে প্রতিষ্ঠিত বঙ্গীয় সাহিত্য বিষয়িনী মুসলমান সমিতি তখন এতে একীভূত হয়।   লক্ষ্য-উদ্দেশ্য  প্রতিষ্ঠালগ্নেই সমিতি গঠনের লক্ষ্য-উদ্দেশ্য ঘোষণা করা হয়।‘সাহিত্য-সমিতির ইতিহাস',মুহম্মদ হাবীবুল্লাহ্ (বাহার), মাসিক মোহাম্মদী'''', ১৪শ বর্ষ-৭ম সংখ্যা, বৈশাখ, ১৩৪৮, পৃ. ৪৫৩ সমিতির প্রধান উদ্দেশ্য ছিল:  ১. বঙ্গীয় মুসলমান সমাজে বঙ্গ সাহিত্যের আলোচনা ও তাহার পরিপুষ্টি সাধন।  ২. আরবী, ফারসী, উর্দু প্রভৃতি ভাষা হইতে ধর্মশাস্ত্র ও ইতিহাসাদির অনুবাদ প্রচার।  ৩. প্রাচীন মুসলমান বঙ্গ সাহিত্যের সংগ্রহ ও সংরক্ষণ।  ৪. বঙ্গদেশের বিভিন্ন স্থানের পীর, সাধুপুরুষ ও অন্যান্য মহাজনের জীবনী সংগ্রহ ও প্রকাশ।  ৫. বঙ্গীয় মুসলমান সমাজের প্রাচীন বংশাবলীর ও প্রাচীন কীর্তিকলাপের ইতিবৃত্ত ও জাতীয় ইতিহাসের অন্যান্য উপকরণ সংগ্রহ।  ৬. বঙ্গীয় মুসলমান সমাজে সাময়িকপত্রের প্রচার।  ৭. সদ্গ্রন্থের প্রচারকল্পে সাহিত্যসেবীদিগকে উৎসাহ প্রদান।  ৮. সাহিত্যক্ষেত্রে হিন্দু-মুসলমানের মধ্যে সম্প্রীতি স্থাপন।  ৯. সমিতির সংশ্লিষ্ট একটি পুস্তকাগার স্থাপন ও পাঠাগার সংরক্ষণ। তথ্যসূত্র  বিষয়শ্রেণী:সাহিত্য সংগঠন বিষয়শ্রেণী:১৯১১-এ ভারতে প্রতিষ্ঠিত বিষয়শ্রেণী:বাংলা সাহিত্যের প্রতিষ্ঠান বিষয়শ্রেণী:কলকাতা ভিত্তিক সংগঠন বিষয়শ্রেণী:পাকিস্তান আন্দোলন
thumb|right|জাস্টিসিয়া জেন্ডারুসা জগতমদন বা জগৎমদন বা জাগমদন (জাস্টিসিয়া জেন্ডারুসা) (ইংরেজি:willow-leaved justicia) হল একটি ফুলের উদ্ভিদ প্রজাতি যা Acanthaceae পরিবারের অন্তর্গত। দক্ষিণ-পূর্ব এশিয়ার আদিবাসী, বিশেষ করে বাংলাদেশ ভারত, ইন্দোনেশিয়া, মালয়েশিয়া এবং থাইল্যান্ডের মতো দেশে পাওয়া যায়, এই উদ্ভিদটি তার অসাধারণ ঔষধি বৈশিষ্ট্যের কারণে গবেষকদের এবং ঐতিহ্যগত ওষুধের অনুশীলনকারীদের মনোযোগ আকর্ষণ করেছে। এর ল্যান্সোলেট বা উপবৃত্তাকার পাতাগুলি উইলো গাছের স্মরণ করিয়ে দেয়, জগতমদন (জাস্টিসিয়া জেন্ডারুসা) একটি বহুবর্ষজীবী উদ্ভিদ হিসাবে লম্বা, ১-২ মিটার উচ্চতায় পৌঁছে। এর নলাকার ফুল, বেগুনি বা সাদা রঙের ছায়ায় পাওয়া যায়, গাছের নান্দনিক আবেদন যোগ করে। অ্যালকালয়েড, ফ্ল্যাভোনয়েড এবং ফেনোলিক যৌগ সহ এর বায়োঅ্যাকটিভ যৌগগুলি ব্যবহার করে, জগতমদন বিভিন্ন থেরাপিউটিক উদ্দেশ্যে ঐতিহ্যগত ওষুধ ব্যবস্থায় ব্যবহৃত হয়েছে। ফলস্বরূপ, এটি বৈজ্ঞানিক অন্বেষণের বিষয় হয়ে উঠেছে, যা অভিনব ওষুধ এবং চিকিত্সার একটি সম্ভাব্য উত্স সরবরাহ করে।   বর্ণনা   জগতমদন (জাস্টিসিয়া জেন্ডারুসা) হল একটি বহুবর্ষজীবী উদ্ভিদ যার উচ্চতা ১-২ মিটার পর্যন্ত বাড়তে পারে। পাতাগুলি ল্যান্সোলেট বা উপবৃত্তাকার আকারে, উইলো গাছের পাতার মতো, তাই সাধারণ নাম। উদ্ভিদটি বেগুনি বা সাদা রঙের ছায়ায় নলাকার ফুল উৎপন্ন করে। ফল হল ছোট ক্যাপসুল যাতে অসংখ্য বীজ থাকে।   ঔষধি ব্যবহার   জগতমদন (জাস্টিসিয়া জেন্ডারুসা)র ঔষধি গুণাবলী শতাব্দীর পর শতাব্দী ধরে ঐতিহ্যবাহী ঔষধ ব্যবস্থায় স্বীকৃত। গাছের পাতা, শিকড় এবং বীজ সহ উদ্ভিদের বিভিন্ন অংশ ভেষজ প্রতিকার তৈরিতে ব্যবহৃত হয়। উদ্ভিদে বায়োঅ্যাকটিভ যৌগ রয়েছে যেমন অ্যালকালয়েড, ফ্ল্যাভোনয়েড এবং ফেনোলিক যৌগ, যা এর থেরাপিউটিক প্রভাবে অবদান রাখে।  ঐতিহ্যগত ওষুধে, জগতমদন (জাস্টিসিয়া জেন্ডারুসা) প্রদাহ, শ্বাসযন্ত্রের ব্যাধি, চর্মরোগ এবং গ্যাস্ট্রোইনটেস্টাইনাল ব্যাধি সহ বিভিন্ন অবস্থার চিকিত্সার জন্য ব্যবহার করা হয়েছে। এটি তার অ্যান্টিমাইক্রোবিয়াল বৈশিষ্ট্যগুলির জন্যও পরিচিত, এটি নির্দিষ্ট ব্যাকটেরিয়া এবং ছত্রাক সংক্রমণের বিরুদ্ধে কার্যকর করে তোলে। উদ্ভিদটি তার সম্ভাব্য অ্যান্টিডায়াবেটিক এবং অ্যান্টিক্যান্সার ক্রিয়াকলাপের জন্য প্রাক-ক্লিনিকাল গবেষণায় প্রতিশ্রুতিবদ্ধ ফলাফল দেখিয়েছে, যদিও এই দাবিগুলিকে বৈধ করার জন্য আরও গবেষণা প্রয়োজন।   সংরক্ষণের অবস্থা   ইন্টারন্যাশনাল ইউনিয়ন ফর কনজারভেশন অফ নেচার (আইইউসিএন) অনুসারে, জগতমদন (জাস্টিসিয়া জেন্ডারুসা)কে ন্যূনতম উদ্বেগের একটি প্রজাতি (এলসি) হিসাবে শ্রেণীবদ্ধ করা হয়েছে। এর মানে হল যে উদ্ভিদটি বর্তমানে বন্যের মধ্যে তার বেঁচে থাকার জন্য কোন উল্লেখযোগ্য হুমকির সম্মুখীন নয়। যাইহোক, আবাসস্থল ধ্বংস এবং ঔষধি উদ্দেশ্যে অতিরিক্ত ফসল কাটার কারণে, জগতমদন (জাস্টিসিয়া জেন্ডারুসা)র জনসংখ্যা নিরীক্ষণ করা এবং দীর্ঘমেয়াদী বেঁচে থাকা নিশ্চিত করার জন্য টেকসই অনুশীলন প্রচার করা গুরুত্বপূর্ণ।   তথ্যসূত্র    বহিঃসংযোগ   [www.iucnredlist.org আইইউসিএন বিপদগ্রস্ত প্রজাতির লাল তালিকা: Justicia gendarussa]  বিষয়শ্রেণী:অ্যাকান্থেসিয়া বিষয়শ্রেণী:ওষধি উদ্ভিদ বিষয়শ্রেণী:দক্ষিণ-পূর্ব এশিয়ার উদ্ভিদ বিষয়শ্রেণী:১৭৬৮-এ বর্ণিত উদ্ভিদ
এটা ভারতের বলিউডে হিন্দি ভাষায় নির্মিত ২০২৫ সালের চলচ্চিত্রের তালিকা।  জানুয়ারি-মার্চ   উদ্বোধনশিরোনামপরিচালক অভিনেতা  প্রোডাকশন কোম্পানি   তথ্যসূত্রজএএন১০  ফাতেহ সোনু সুদ  জি স্টুডিওসসাগর প্রোডাকশনস    সন্তোষ সন্ধ্যা সুরি  গুড কায়োসহাউট এট কোর্টBBC FilmZDFআর্টেসুইটেবল পিকচার্সরেজার ফিল্মস প্রোডাকশন BFI  ১৭  এমার্জেন্সি কঙ্গনা রনৌত  জি স্টুডিওসমনিকার্নিকা ফিল্মস  আজাদ অভিষেক কাপুর  গাই ইন দ্য স্কাই পিকচার্সRSVP Movies   মিশন গ্রে হাউজ নওশাদ সিদ্দিকী  রিলায়েন্স এন্টারটেইনমেন্টরাফাত ফিল্মস এন্টারটেইনমেন্ট ২৪  লাহোর ১৯৪৭ রাজকুমার সান্তোষী   আমির খান প্রোডাকশনস    স্কাই ফোর্স    জিও স্টুডিওসম্যাডক ফিল্মস ৩১  দেব রশান অ্যান্ড্রুজ   জি স্টুডিওসরয় কাপুর ফিল্মস ফইব৭  লাভইয়াপা  অদ্বৈত চন্দন   ফ্যানটম স্টুডিওসজি স্টুডিওসএজিএস এন্টারটেইনমেন্ট   ব্যাডাস রাভিকুমার  কিথ গোমেজ  রেশাম্মিয়া মেলডিজ ১৪  ছাভা লক্ষ্মণ উতেকর   ম্যাডক ফিল্মস   সাংকি    নাদিয়াদওয়ালা গ্র্যান্ডসন এন্টারটেইনমেন্ট   নাখরেওয়ালী রাহুল সানখলিয়া   জিও স্টুডিওসকালার ইয়েলো প্রোডাকশন্স ২১  মেরে হাজব্যান্ড কি বিবি মুদাসসার আজিজ   পূজা এন্টারটেইনমেন্ট ২৮  ইন গালিয় মেইন অবিনাশ দাস   যাদুনাথ ফিল্মস মএর১৪ নামহীন চলচ্চিত্র  করন সিং ত্যাগী   ধর্মা প্রোডাকশনসকেপ অফ গুড ফিল্মসলিও মিডিয়া কালেকটিভ ২৮  সিকন্দর এআর মুরুগাদোস   নাদিয়াদওয়ালা গ্র্যান্ডসন এন্টারটেইনমেন্ট    এপ্রিল–জুন   মুক্তির তারিখশিরোনামপরিচালক অভিনেতা-অভিনেত্রী  প্রোডাকশন কোম্পানি   তথ্যসূত্রএপির১০  জলি এলএলবি ৩ সুভাষ কাপুর   স্টার স্টুডিওসকাংরা টকিজ ১১  ফুলে আনন্ত মহাদেভন   ড্যান্সিং শিবা ফিল্মসকিংসমেন প্রোডাকশন্সজি স্টুডিওস ১৮  সানি সংস্কারি কি তুলসি কুমারি শশাঙ্ক খেতান   ধর্ম প্রোডাকশনসমেন্টর ডিসিপল এন্টারটেইনমেন্ট TBD  জাট গোপীচন্দ মালিনেনি   মিথ্রি মুভি মেকার্সপিপল মিডিয়া ফ্যাক্টরি মে১  রেইড ২  রাজ কুমার গুপ্ত    টি-সিরিজ ফিল্মসপ্যানোরামা স্টুডিওস  জুন৬ হাউসফুল ৫  তরুণ মানসুখানি   নাদিয়াদওয়ালা গ্র্যান্ডসন এন্টারটেইনমেন্ট    জুলাই- সেপ্টেম্বর    মুক্তির তারিখশিরোনামপরিচালক অভিনেতা-অভিনেত্রী  প্রোডাকশন কোম্পানি   তথ্যসূত্রজুলাই২৫  পরম সুন্দরী তুষার জালোটা  ম্যাডক ফিল্মস আগস্ট১৪  ওয়ার ২ অয়ন মুখার্জী   যশ রাজ ফিল্মস ১৫  দ্য দিল্লি ফাইলস বিবেক অগ্নিহোত্রী   অভিষেক আগরওয়াল আর্টসআই অ্যাম বুদ্ধা সেপ্টেম্বর৫ বাঘী ৪  এ. হর্ষা   নাদিয়াদওয়ালা গ্র্যান্ডসন এন্টারটেইনমেন্ট   অক্টোবর-ডিসেম্বর   মুক্তির তারিখশিরোনামপরিচালক অভিনেতা-অভিনেত্রী  প্রোডাকশন কোম্পানি   তথ্যসূত্রঅক্টোবর১৭  থামা  আদিত্য সারপোটদার   ম্যাডক ফিল্মস নভেম্বর১৪  ডি ডি প্যায়ার ডি ২ অংশুল শর্মা   T-Series, লভ ফিল্মস ২১  ১২০ বাহাদুর রাজনীশ ঘাই  ফারহান আখতার এক্সেল এন্টারটেইনমেন্টট্রিগার হ্যাপি স্টুডিওস ডিসেম্বর৫ নামহীন চলচ্চিত্র  বিশাল ভরদ্বাজ    নাদিয়াদওয়ালা গ্র্যান্ডসন এন্টারটেইনমেন্ট ২৫ আলফা  শিব রাওয়াইল    যশ রাজ ফিল্মস ৩১ শক্তি শালিনী      ম্যাডক ফিল্মস    আরও দেখুন     হিন্দি চলচ্চিত্রের তালিকা  ২০২৪ সালের হিন্দি চলচ্চিত্রের তালিকা  ২০২৬ সালের হিন্দি চলচ্চিত্রের তালিকা তথ্যসূত্র       ২০২৫ ২০২০ দশকের হিন্দি ভাষার চলচ্চিত্র ২০২০ দশকের ভারতীয় চলচ্চিত্র হিন্দি
কাউখালী থানা বাংলাদেশের পিরোজপুর জেলার কাউখালী উপজেলার একটি থানা।   প্রশাসনিক এলাকাসমূহ  কাউখালী উপজেলার ৫টি ইউনিয়নের প্রশাসনিক কার্যক্রম কাউখালী থানার অধীন।  ইউনিয়নসমূহ:  ১নং সয়না রঘুনাথপুর  ২নং আমড়াজুড়ি  ৩নং কাউখালী সদর  ৪নং চিরাপাড়া  ৫নং শিয়ালকাঠী   আরও দেখুন   কাউখালী উপজেলা, পিরোজপুর  পিরোজপুর জেলা  বাংলাদেশের থানাসমূহের তালিকা   তথ্যসূত্র    বহিঃসংযোগ   বিষয়শ্রেণী:পিরোজপুর জেলার থানা কাউখালী উপজেলা